**Dyddiad cyhoeddi:** 25 Tachwedd 2024

**Cais Rhyddid Gwybodaeth 312/24**

**Rydych chi wedi gofyn y canlynol i ni...**

**Mae gennyf y cwestiynau Rhyddid Gwybodaeth pellach canlynol:**

**1. O’r 236 o bobl a gafwyd yn euog o drosedd dan y Ddeddf Rheoleiddio Rheilffyrdd, faint wnaeth bledio yn ddieuog ac a gafwyd yn euog yn dilyn treial.**

**2. Faint o’r 236 o bobl a gynrychiolwyd gan gyfreithiwr.**

**3. Faint o’r 236 o bobl nas cofnodwyd yn y gronfa ddata fel rhai a oedd â throsedd blaenorol**

**4. Yn ystod y 2 flynedd diwethaf, faint o erlyniadau a derfynwyd ar ôl cytuno ar setliad ariannol gyda’r cyhuddedig.**

**5. O’r bobl a nodwyd yn 4 uchod, faint nas cofnodwyd yn y gronfa ddata fel rhai a oedd â throsedd blaenorol.**

**6. Faint (os o gwbl) o gyfreithwyr cymwys (twrneiod neu gwnsler) sy’n gysylltiedig â’r broses o asesu achosion/erlyniadau. h.y. y penderfyniad i erlyn neu beidio neu ddefnyddio ffordd arall o ddelio ag achosion.**

**YMATEB**

Sylwer, ein bod wedi datgan bod 237 o bobl wedi cael eu heuogfarnu yn ystod yr amser hwn, nid 236.

Cwestiwn 1

Plediodd 10 o bobl yn ddieuog ac fe’u cafwyd yn euog yn dilyn treial.  
  
Cwestiwn 2

Cafodd 18 o bobl eu cynrychioli gan gyfreithiwr.

Cwestiwn 3

Nid yw’r wybodaeth hon yn cael ei chofnodi.

Cwestiwn 4

Daethpwyd â 48 o erlyniadau i ben ar ôl cytuno ar setliad ariannol gyda’r cyhuddedig.

Cwestiwn 5

Nid yw’r wybodaeth hon yn cael ei chofnodi.

Cwestiwn 6

Ddim yn berthnasol.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".